APZ-KR1-28 -067 /2024

**Rektor Akadémie Policajného zboru v Bratislave**

podľa čl. 26 ods.2 „Štatútu Akadémie Policajného zboru v Bratislave“ (ďalej len „akadémia“) a čl. 1 ods. 2 a čl. 2 ods. 1 až 3 „Zásad výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkčných miest profesorov a docentov a funkcií vedúcich zamestnancov na akadémii“, vydaných v zmysle § 77 ods. 1 zákona č. 131/2002 Z. z. o vysokých školách a o zmene a doplnení niektorých zákonov v súlade s § 15 ods. 1 písm. d) a § 5 ods. 1 zákona č. 552/2003 Z. z. o výkone práce vo verejnom záujme.

**v y h l a s u j e**

**výberové konanie**

**na obsadenie pracovných miest vedúcich zamestnancov**

**Knižnica**

**vedúci 1 miesto PT**- **9**

Na zastávanie funkcie vedúci knižnice Akadémie Policajného zboru v Bratislave sa vyžaduje vysokoškolské vzdelanie II. stupňa, výhodou je odbor knižničná a informačná veda. Prax a pracovné skúsenosti v oblasti akademických knižníc, prax v riadiacej pozícii, organizačné schopnosti tímovej spolupráce, analytické myslenie samostatnosť, flexibilita, iniciatíva ďalšieho rozvoja akademickej knižnice ovládanie Microsoft Office. Aktívna znalosť anglického jazyka.

Predpokladaná pracovná náplň je podľa NV č. 354/2018 z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov 10.09.04 Komplexne zabezpečovanie a koordinovanie náročných špecializovaných knižnično-informačných činnosti na úseku doplňovania, spracovania, správy, uchovávania a sprístupňovania knižnično-informačných fondov, revízie a preventívnej ochrany dokumentov, poskytovania špecializovaných knižničných služieb a zabezpečovanie ďalšej vysoko špecializovanej agendy knižnice, analytických a rozvojových materiálov v oblasti svojej špecializácie. Výskum v oblasti knižničná a informačná veda a medziodborový výskum v oblasti historických vied, spoločenských a humanitných vied.

Platová trieda 09 (v rozmedzí podľa doterajšej praxe od 1.179,50 € do 1.416,- € + zvýšenie tarifného platu o 5%) osobný príplatok z Kolektívnej zmluvy 100,- €) a príplatok za riadenie 110,- €.

**Kancelária rektora**

**riaditeľ 1 miesto PT – 9**

Na zastávanie funkcie riaditeľ kancelárie rektora Akadémie Policajného zboru v Bratislave sa vyžaduje vysokoškolské vzdelanie II. stupňa v odbore právo alebo bezpečnostno-právne služby vo verejnej správe, dobré organizačné a riadiace schopnosti, znalosť práce s výpočtovou technikou, znalosť zákonov a všeobecne záväzných predpisov, ktoré sú potrebné pre výkon funkcie, bezúhonnosť a komunikatívnosť. Prax v oblasti riadenia minimálne 10 rokov.

Predpokladaná pracovná náplň je podľa NV SR č. 354/2018 Z. z., ktorým sa ustanovujú katalógy pracovných činnosti pri výkone práce vo verejnom záujme a o ich zmenách a dopĺňaní v znení neskorších predpisov 17.09.03 Koncepčná a analytická činnosť pri zabezpečovaní hospodárskeho a správneho chodu vysokej školy.

Platová trieda 09 ( v rozmedzí podľa doterajšej praxe od 1.179,50 € do 1.416,-€) + osobný príplatok z Kolektívnej zmluvy 100,- € a príplatok za riadenie 250,-€).

**Podmienky pre účastníkov výberového konania**

Uchádzači na miesto vedúceho predložia aj:

a) štruktúrovaný profesijný životopis

b) doklad o dosiahnutom najvyššom vzdelaní,

c) prehľad praxe,

d) výpis z registra trestov.

Uchádzači zašlú prihlášky do výberového konania na adresu: kancelária rektora Akadémie Policajného zboru v Bratislave, Sklabinská 1, PSČ: 83517 do **26.11.2024.** Výberové konanie sa uskutoční **dňa 10.12.2024 o 09**,**00** h na Akadémii Policajného zboru v Bratislave, blok U, II. poschodie, č. dv. 333.

Uchádzač, ktorého prihláška bude zaslaná po termíne, prípadne nebude obsahovať náležitosti uvedené v požiadavkách vypísaného výberového konania, nebude zaradený do výberového konania.

Stanislav Šišulák